Gender farqlari
Gender farqlari — turli jins vakillari oʻrtasidagi farqlar. Gender farqi odatda erkaklar va ayollar oʻrtasidagi farq sifatida tushuniladi, ammo har xil madaniyatlarda turli xil jinslar toʻplami mavjud. „Jins“ tushunchasidan farqli oʻlaroq, „gender“ tushunchasi ijtimoiy toifadir, shuning uchun toʻgʻri maʼnoda gender farqlari, masalan, genetika va fiziologiyadagi farqlarni oʻz ichiga olmaydi. Fanda gender farqlari bor-yoʻqligi haqida munozaralar mavjud. Zamonaviy ilmiy maʼlumotlar shuni koʻrsatadiki, umuman olganda, turli jins vakillari deyarli hamma narsada bir-biriga deyarli oʻxshashdir va gender farqlari juda kichikdirr. Shunga qaramay, fanda ham, ommaviy axborot vositalarida ham gender tafovutlari haqidagi maʼlumotlarni boʻrttirib koʻrsatish va gender oʻxshashliklarini kam baholash yoki sukut saqlash tendentsiyasi mavjud. 1970-yillarda olimlar erkaklar va ayollar oʻrtasida kichik farqlar mavjud boʻlgan toʻrtta parametrni topdilar. Oxirgi tadqiqotlar ushbu maʼlumotlarga aniqlik kiritdi va nutq qobiliyatlarida gender farqlari yoʻqligini aniqladi. Matematik qobiliyatda aniqlanadigan farqlar, fazoviy idrok qobiliyatlari va tajovuzkor xatti-harakatlar kichik va ular gender stereotiplari taʼsiriga bogʻliq ekanligi haqida dalillar mavjud.